དེ་ཡང་མཁས་དབང་དཔའ་རིས་སངས་རྒྱས་ཚང་ནས་བྱ་བའི་མིང་ལ་དུས་ཀྱི་རྣམ་བཞག་ཡོད་པས་དངོས་པོའི་མིང་ལ་གདགས་པར་གང་ལ་གང་འཚམ་དུ་གདགས་དགོས་ཏེ།བྱེད་པའི་སྒོ་ནས་བཏགས་པ་ད་ལྟ་བ་ཐོབ་པ།ལས་ཀྱི་སྒོ་ནས་བཏགས་པ་ལ་མ་འོངས་པ་ཐོབ་པ།འབྲས་བུའི་སྒོ་ནས་བཏགས་པ་ལ་འདས་པ་ཐོབ་པ།ནུས་པའི་སྒོ་ནས་བཏགས་པ་ལ་བྱ་ལས་འདས་པ་ཐོབ་པ།ཞེས་སོགས་གསུངས་ཡོད་པའང་བྱ་བའི་མིང་ལས་གྲུབ་པའི་དངོས་པོའི་མིང་གི་དབྱེ་བའི་གྲས་ཤིག་ཡིན་པར་བཤད་མི་ཆོག་ནི་མེད་ཅིང་།གོང་དུ་སྨོས་ཟིན་པའི་ཁྱད་ཆོས་དག་ལས་ཀྱང་དབྱེ་བའི་སྐོར་འཕྲོས་ཐུབ་པ་ཡོད་དེ་གཤམ་དུ་དེའི་དབྱེ་བ་ལ་མཚན་གཞི་ཙམ་ཕྱེ་ན་ནི།